สวัสดีค่ะ หนูมี ประจำเดือน วันที่ 9-15 ม.ค. และได้ เพศสัมพันธ์กับแฟนเมื่อวันที่21 มค ที่ผ่านมา แฟนมีการใส่ถุงยางอนามัย เพื่อป้องกันแล้วและได้มีเพศสัมพันธ์กันปกติไม่ถึง6นาที แต่อวัยวะเพศของแฟนอ่อนตัวเขาจึงถอดถุงยางออกแล้วมีการสอดใส่อีกครั้ง ซึ่งหนูไม่รู้ว่าเขาถอดถุงยางออกไปตอนไหน ตอนที่ถอดถุงยาง มีการสอดใส่ราวๆ3นาที( ตามที่แฟนบอกและคุยกัน) แฟนบอกว่าตอนที่มีเพศสัมพันธ์เขาไม่มีการหลั่งใดๆ ทุกวันนี้เขาจะมีการหลั่งได้คือต้องช่วยตัวเองเขาเป็นคนหลั่งยาก ส่วนมากช่วยตัวเองมาตลอด หลังจากวันที่มีเพศสัมพันธ์กันเขาก็ช่วยตัวเองจนเสร็จ ซึ่งหนูกลัวว่าจะมีอสุจิปนออกมากับน้ำหล่อลื่น จึงทานยาคุมฉุกเฉินเม็ดแรก หลังจากมีเพศสัมพันธ์ ไป3 ช.ม และเม็ดที่2 ทานช้าไป 12 ช.ม ตอนนี้ ผ่านมา8วันแล้วยังไม่มีประจำเดือนค่ะ แต่มีอาการคัดเต้านมเจ็บหัวนม ทั้ง2ข้างใช่ผลข้างเคียงของยาคุมฉุกเฉินมั้ยคะ? แล้วประจำเดือนหนูจะมาช้ากว่าปกติรึป่าวหรือถ้าช้าจะประมาณกี่วันคะ ? และ มีโอกาสมั้ยคะที่หนูจะท้อง ในขณะที่ไม่มีการหลั่งและทานยาคุมฉุกเฉินไปแล้ว ?
สวัสดีค่ะ ยาคุมแบบฉุกเฉินนั้นเป็น การรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังอาการต่างๆดังกล่าวมานั้น ไม่ได้จำเพาะเจาะจงต่อการตั้งครรภ์ และประจำเดือนคลาดเคลื่อนจากยาสามารถเกิดขึ้นได้ดังนั้น ให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก